  Виталий Пронин Ижысь Удмуртской ульчаысь 261-тӥ юртын утён-утчаськон ужъёс йылпумъяськемен, алэм кышкыт югдурез палэнтӥзы.Озьы ке но та юртын улӥсьёс доразы берытскыны уг быгато на. Отын ужало коммунальщикъёс, электрикъёс, газовикъёс. Нимысьтыз "Струна" комплекс пыр-поч эскериз на быдэс юртэз. 86 но 83 номеро школаосын шуге-леке шедемъёслы юрттэт сёто, кулэ документъёсты люканы юртто. Городысь вань ёросъёсысь калыклы юрттэт сётонъя центръёсы но трос калык вазиське. Юрттыны мылкыд карисьёс дӥськут, нуналлы быдэ кулэ луись арбериос, нылпи шудонъёс ваё. Центръёсын ужасьёс кулэясько волонтёръёслы, кин быгатоз ваем арбериосты мешокъёсы тырыны.Валентина Емельянова  